Nouerint omnes præsentes et futuri quod cum querela esset inter Domum Dei de Broschon ex una parte et Petrum Coibot de Fanai, et Borlotam sorouam eius Heruerium Loicherium de Brochon et Aymonem Olectarium ex altera super quodam prato sito in finagio qui dicitur Champ Effroi in hunc modum pacificatum est inter ipsos scilicet quod Domus prædicta dedit eis quinquaginta solidos diuionenses pro pace et ipsi quittauerunt prædictæ Domui quidquid iuris habebant in illo prato et ut hoc ratum habeatur ad preces utriusque partis nos capellæ ducis et oscariensis decani litteras istas sigillis nostris sigillauimus. Actum anno Verbi incarnati milesimo ducentesimo septimo decimo mense Iunio, magistro Haymone et magistro eiusdem Domus.